Matteo Renzi

Matteo Renzi (født 1975) er en italiensk politiker som leder partiet Italia Viva. Han var fra 2013 til februar 2017 leder av sitt daværende parti Partito Democratico. Han ble 22. februar 2014 utnevnt som Italias statsminister, som den yngste i landets historie. Renzi fratrådte i desember 2016.Frankfurter Allgemeine Zeitung, nettutgaven: Neuer italienischer Regierungschef Renzi vereidigt besøkt 22. februar 2014

 Liv og virke
 Bakgrunn
Renzi ble født 1975 i Firenze og vokste opp i Rignano sull'Arno.Matteo Renzis internettside besøkt 18. februar 2014 
Han studerte jus ved universitetet i FirenzeFrelsaren frå Firenze, nrk.no 18. februar 2014, besøkt 19. februar 2014 og kom der i første gang i kontakt med politikken i en støttekomite for Romano Prodi (Comitati per Prodi).

Politisk karriere 
Renzi ble i 1999 lokal leder i PPI og fra 2002 koordinator for Democrazia è Libertà – La Margherita. Etter fusjonen av i 2007 av La Margherita og en rekke andre partier, gikk han inn i det nystiftede Partito Democratico.

I denne perioden arbeidet han i familiens markedsføringsbedrift.

Renzi var i perioden 2005 til 2009 leder (president) av provinsen FirenzeFirenzes offisielle internettside besøkt 15. februar 2014 og ble i 2009 utnevnt som ordfører i byen Firenze.italychronicles.com  besøkt 13. februar 2014 Gjennom sitt virke som ordfører i Firenze har han styrket sin folkelige popularitet, gjennom å fokusere på grønne lunger i byen, forhindre trafikkdød og ved å gjøre om flere gater til gågater.

Under forberedelsene til parlamentsvalget i Italia 2013 tapte Renzi det interne partivalget mot Pier Luigi Bersani som ble partiets førstekandidat ved valget.reppublica.it: resultatene ved partivalget besøkt 18. februar 2014

I en uravstemning 8. desember 2013 ble han valgt som leder (segretario) av Partito Democratico.partiets internettside    besøkt 13. februar 2014 Daværende statsminister Enrico Letta stemte for en annen kandidat ved valget.Die Zeit, nettutgaven: Matteo Renzi ist neuer Chef der Demokratischen Partei besøkt 14. februar 2014 Letta tapte senere støtten fra eget parti og den 14. februar 2014 leverte han sin avskjedssøknad.«Sonderingene i gang i Italia», DN.no, 15. februar 2014. 17. februar ble Matteo Renzi bedt om å danne ny regjering.Renzi skal danne regjering i Italia, nrk.no 17. februar 2014 Valget av Rezi både som partileder og som statsministerkandidat er oppsiktsvekkende, da det aldri har vært en så ung person inn i disse vervene i Italia, og det representerer et brudd med «det gamle».

I en avstemning i Italias senat 25. februar 2014 fikk Renzis regjering et avgjørende tillitsvotum fra et flertall av senatorene, noe som ble tolket som at han fikk et viktig politisk armslag.Renzi fikk tillit og politisk armslag, nrk.no, 25. februar 2014 Renzi lovet raske endringer i skattesystemet, arbeidsmarkedet og i den offentlig administrasjonen, samt gjennomgang av velferdordningene, utdanningssystemet og ville innføre et garantifond for mindre bedrifter.

I desember 2016 tapte Renzi folkeavstemningen om grunnlovsendring som han hadde tatt initiativet til. Da avstemningsresultatet var klart kunngjorde han at han ville gå av. President Sergio Mattarella ba ham om å fortsette inntil budsjettet for 2015 var vedtatt.

 Referanser 

 Eksterne lenker 


Kategori:Italienske politikere
Kategori:Italienske statsministre
Kategori:Personer fra Firenze
Kategori:Fødsler i 1975